stanford-oval/wikipedia huggingface dataset:
Daily Mail

| Daily Mail |
| --- | --- |


Lehtityyppi:  päivälehti
Julkaisija:  DMG Media (Daily Mail and General Trust)
ISSN:  ISSN 0307-7578
Levikki:  1 134 184 (helmikuu 2020)
Perustettu:  1896
Päätoimittaja:  Ted Verity
Sitoutuneisuus:  oikeistolaisuus   konservatismi
Kotikunta:  Lontoo
Kotimaa:   Britannia
Sivukoko:  tabloidi
Kieli:  englanti
Aiheesta muualla
OCLC
Kotisivu
Daily Mail on brittiläinen päivittäin ilmestyvä tabloid-kokoinen sanomalehti.
Lehden katsotaan olevan poliittiselta linjaltaan oikeistolainen, ja yleensä se tukee Britannian konservatiivipuoluetta. Sitä julkaisee DMG Media, joka on osa kansainvälistä Daily Mail and General Trust -yhtymää.
Lehden perusti lordi Northcliffe vuonna 1896, ja se on Britannian toiseksi luetuin sanomalehti The Sunin jälkeen. Sen sisarlehti on The Mail on Sunday, joka aloitti ilmestymisensä vuonna 1982. Lehden skotlantilaiset ja irlantilaiset versiot perustettiin 1947 ja 2006. Daily Mail oli ensimmäinen brittiläinen sanomalehti, joka oli suunnattu alemmalle keskiluokalle, ja se oli myös ensimmäinen brittilehti, jota myytiin miljoona kappaletta päivässä.
Se oli alusta alkaen naislukijoille suunnattu sanomalehti, ja ensimmäinen lehti, joka tarjosi sisältöä erityisesti heille. Vuoden 2013 toisella puoliskolla 54,77 prosenttia sen lukijoista oli naisia, ja se on näin ollen ainoa sanomalehti Britanniassa, jonka lukijoista yli puolet on naisia.
Maaliskuussa 2014 sen keskimääräinen levikki oli 1 708 006 kappaletta. Heinäkuun ja joulukuun välisenä aikana 2013 sen keskimääräinen päivittäinen lukijamäärä oli noin 3 951 000. Sen verkkosivustolla on yli 100 miljoonaa uniikkia kävijää kuukaudessa.
Lehteä on syytetty sensaatiohakuisuudesta terveysuutisoinnissa, ja ainakin yksi lehden entinen toimittaja on syyttänyt sitä rasismista.
Helmikuussa 2017 englanninkielinen Wikipedia totesi Daily Mailin olevan yleisesti epäluotettava ja ei siksi sovellu käytettäväksi lähteenä Wikipediassa julkaistavissa artikkeleissa ilman huolellista harkintaa ja faktojen tarkistamista muista lähteistä mahdollisuuksien mukaan.
Historia

Lehti on yleensä ottanut isänmaallis-populistisen kannan ja kannattanut muun muassa osallistumista toiseen buurisotaan ja ensimmäiseen maailmansotaan.
Vuosisadan vaihteessa se jakoi rahapalkintoja saavutuksista ilmailun alalla, muun muassa ensimmäisestä lennosta Lontoosta Manchesteriin ja ensimmäisestä lennosta Kanaalin yli.
Ensimmäisen maailmansodan edellä sitä syytettiin sodanlietsonnasta, mutta sodan aikana perustaja lordi Northcliffe hyökkäsi kansallissankarina pidettyä sotaministeri lordi Kitcheneriä vastaan ja myöhemmin pääministeri H. H. Asquithia vastaan, jonka seuraaja David Lloyd George tarjosi Northcliffelle ministerinpaikkaa välttääkseen lehden hallituksen kohdistuvan kritiikin.
Lordi Northcliffen kuoltua 1922 hänen veljensä lordi Rothermere otti lehden johton.
Vuonna 1924 Daily Mail julkaisi väärennetyn niin sanotun Zinovjev-kirjeen, jonka väitettiin olevan Kominternin johtajan Grigori Zinovjevin kirje Britannian kommunistipuolueelle vallankumouksen aloittamiseksi. Kirjettä pidetään yleisesti syynä Ramsay MacDonaldin Työväenpuolueen tappioon konservatiiveille neljä päivää myöhemmin pidetyissä parlamenttivaaleissa.
1930-luvulla lordi Rothermere ja Daily Mail tukivat avoimesti brittiläisiä fasisteja ja ylistivät Oswald Mosleyta hänen "järkevästä konservatiivisesta asenteestaan." Lehti veti tukensa vuonna 1934 fasistien väkivallan kiihdyttyä. Rothermere oli myös Benito Mussolinin ja Adolf Hitlerin tukija ja ystävä, mikä vaikutti lehden linjaan 1930-luvun loppuun asti. Tänä aikana Daily Mail oli ainut brittiläinen lehti, joka tuki Saksan natsipuoluetta. Rothermere lähetti Hitlerille onnittelusähkeen Sudeettialueiden valtauksen jälkeen ja toivoi, että ”Adolf Suuri” olisi vielä suosittu Britanniassa. Lehti tuki myös Neville Chamberlainin politiikkaa, etenkin Münchenin sopimukseen asti.
Lehden linjaa muutti David English, joka aloitti 1971 kaksikymmenvuotisen uransa päätoimittajana. Samana vuonna lehti siirtyi tabloid-kokoon. Vuosina 1992–2018 lehden päätoimittajana toimi Paul Dacre.  Geordie Greig toimi päätoimittajana 2018–2021.
Lehden päätoimittaja vuodesta 2021 on ollut Ted Verity. Hän on samalla Mail on Sundayn ja You-lehden päätoimittaja.
Aiheesta muualla

Wikimedia Commonsissa on kuvia tai muita tiedostoja aiheesta .
Daily Mail Online
Daily Mailin otsikkojuliste joulukuulta 1916.
Kaikkien pyhien kirkko

Kaikkien pyhien kirkko voi viitata muun muassa seuraaviin kirkkorakennuksiin:
Suomessa

Suomessa ja luovutetuilla alueilla on tai on ollut useita Kaikkien pyhien kirkkoja:
Kaikkien pyhien kirkko, Käkisalmi
Kaikkien pyhien kirkko, Lapinlahti
Kaikkien pyhien kirkko, Viipurin Ristimäen kaupunginosassa (tuhoutui 1940)
Englanti

Kaikkien pyhien kirkko, Claverley, Englanti
Kaikkien pyhien kirkko, Gresford, Englanti
Kaikkien pyhien kirkko, Helmsley, Yorkshire
Kaikkien pyhien kirkko, Leicester, Englanti
Kaikkien pyhien kirkko, Martock, Englanti
Kaikkien pyhien kirkko, Norton Fitzwarren, Englanti
Kaikkien pyhien kirkko, Odiham, Englanti
Kaikkien pyhien kirkko, Publow, Englanti
Kaikkien pyhien kirkko, Southampton, Englanti
Kaikkien pyhien kirkko, Theddlethorpe, Englanti
Kaikkien pyhien kirkko, Thornton Hough, Englanti
Kaikkien pyhien kirkko, Woolley, Englanti
Muualla

Kaikkien pyhien kirkko, Ateena, Kreikka
Kaikkien pyhien kirkko, Tvrdošín, Slovakia
Kaikkien pyhien kirkko, Poproč, Slovakia
Kaikkien pyhien kirkko, Wittenberg, Saksa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kaikkien pyhien kirkko”, voi hakea sivunnimihaulla, laajalla sivunnimihaulla tai tekstihaulla.
Hakudō Nakayama

Hakudō Nakayama , kendo-, iaidō- ja jōdō-hanshi
Hakudō Nakayama (jap. 中山博道, helmikuu 1869 – joulukuu 1958), oli iaidō-sanan käyttöön ottanut budō-opettaja, jolla oli hanshi eli korkea opettaja-arvo sekä iaidōssa, jōdōssa että kendossa. Lisäksi hän oli kokenut kenjutsun taitaja.  Hakudō Nakayama on Musō Shinden-ryū iai-koulukunnan perustaja. Musō Shinden-ryū on yksi maailman yleisimpiä iaidō-koulukuntia. Iaijutsu-kouluista Nakayama oli opiskellut Ōmori-ryū- ja Muraku-ryū-tyylejä sekä Eishin-ryūn (Shimomura-ha) ja Ittō-ryūn (Yamaguchi-ha) ryūhaita. Nakayaman perinteinen miekkakoulukunta (kenjutsu-ryū) oli Shintō munen -ryū. Nakayama oli vaikutusvaltainen ja arvostettu budō-opettaja Dai Nippon Butokukaissa ja opetti Yushinkan-dōjōlla. Hän osallistui Dai Nihon teikoku kendō-katan muodostamiseen ja viiden miekkamiehen raatiin, joka muodosti lopullisen Nihon kendō no katan.
Suomen iaidōon vaikuttanut Gakudō Takada oppi Musō Shinden-ryūn Hakudōn oppilaalta Matsuo Kenpūlta.
Georgetownin yliopisto

| Georgetownin yliopisto> Georgetown University |
| --- | --- |
  

 lat. Collegium Georgiopolitanum 
Aikaisemmat nimet:  Georgetown College (1789–1815)
Perustettu:  23. tammikuuta 1789
Tyyppi:  yksityinen
Rehtori:  John J. DeGioia
Opiskelijoita:  16 437
Sijainti:  Washington,  Yhdysvallat (38°54′26″N, 77°4′22″W)
Sivusto:  www.georgetown.edu
Georgetownin yliopisto on jesuiittojen ylläpitämä yksityinen yliopisto Georgetownin historiallisessa kaupunginosassa Washingtonissa Yhdysvalloissa. Yliopiston on perustanut Baltimoren piispa John Carroll vuonna 1789, ja se on maan vanhin katolinen yliopisto.
Vuonna 2016 U.S. News & World Report -lehden rankingissä Georgetownin yliopisto sijoitettiin 20. tilalle parhaiden yhdysvaltalaisyliopistojen joukossa.
Aiheesta muualla

Kuvia tai muita tiedostoja aiheesta Georgetownin yliopisto Wikimedia Commonsissa
Yliopiston pääkampus sijaitsee Potomacjoen kohdalla.
Saint Louisin yliopisto

Saint Louisin yliopisto (engl. Saint Louis University) eli SLU on yksityinen jesuiittojen ylläpitämä yliopisto, joka toimii St. Louisissa Yhdysvaltojen Missourin osavaltiossa. Se on perustettu vuonna 1818 collegeksi, ja  vuonna 1832 siitä tuli  ensimmäinen yliopisto  Mississippin länsipuolella.  Siellä suoritettiin myös kaikkien aikojen ensimmäinen tohtorintutkinto Mississippin länsipuolella vuonna 1836. Nykyisin yliopistossa on noin 12 000 opiskelijaa.
Aiheesta muualla

Kuvia tai muita tiedostoja aiheesta Saint Louisin yliopisto Wikimedia Commonsissa
Virallinen kotisivu
Urheilusivu (Arkistoitu – Internet Archive)
Mitchell

Mitchell on erisnimi, jota käytetään muun muassa sukunimenä.
Tunnettuja Mitchell-nimisiä henkilöitä > Kuvitteellisia henkilöitä

lady Ashley Mitchell, hahmo televisiosarjassa Dynastia
Cameron Mitchell, hahmo televisiosarjassa Tähtiportti
Muita merkityksiä

B-25 Mitchell, pommikone
Billy Mitchell, tulivuori Bougainvillen saarella Papua-Uudessa-Guineassa
Mount Mitchell, Appalakkien korkein huippu
The Mitchell Brothers, englantilainen rapduo
Mitchell Camera Company, elokuvakameroiden valmistaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Providence College

| Providence College |
| --- | --- |

 lat. Collegii Providentiensis 
Motto:  Veritas
Perustettu:  1917
Tyyppi:  yksityinen
Säätiön varat:  164 miljoonaa dollaria
Henkilökunta:  327
Opiskelijoita:  3 852
Jatko-opiskelijoita:  735
Sijainti:  Providence, RI   Yhdysvallat
Osoite:  providence.edu
Providence College on yksityinen, roomalaiskatolinen yliopisto Providencessa, Rhode Islandin osavaltiossa Yhdysvalloissa. Yliopisto on perustettu vuonna 1917, ja syksyllä 2023 siellä opiskeli noin 4 300 perustutkintoa suorittavaa opiskelijaa.
Providenece on Yhdysvaltojen ainoa Dominikaaniveljestön ylläpitämä yliopisto. Sen opetus jakaantuu neljään tiedekuntaan:humanistiset ja luonnontieteet, liiketalous, ammatillinen osaaminen ja jatkokoulutus. Tiedekunnasta riippumatta kaikki opiskelijat käyvät saman kaksivuotisen perusjakson joka tutustuttaa heidän länsimaisen sivistyksen perusteisiin.
NCAA:n alaisessa yliopistourheilussa yliopistoa edustavat Providence Friarsin nimellä kulkevat joukkueet.
Aiheesta muualla

Kuvia tai muita tiedostoja aiheesta Providence College Wikimedia Commonsissa
Amerikan katolinen yliopisto

| Amerikan katolinen yliopisto> The Catholic University of America |
| --- | --- |

Motto:  Deus lux mea est
Perustettu:  1887
Sijainti:  Washington,  Yhdysvallat (38°56′10″N, 77°00′00″W)
Sivusto:  http://www.cua.edu/
Amerikan katolinen yliopisto (engl. The Catholic University of America) on katolisen kirkon paavi Leo XIII:n hyväksynnällä vuonna 1887 perustama yliopisto Washingtonin kaupungissa Yhdysvalloissa.
Paavi Benedictus XVI vieraili yliopistolla, kuten teki virkakaudellaan myös hänen edeltäjänsä Johannes Paavali II.
Amerikan katolisen yliopiston virallinen motto on ”Deus lux mea est” (”Jumala on minun valoni”).
Ancient Order of Hibernians lahjoitti Amerikan katoliselle yliopistolle kelttiläisten kielten ja kirjallisuuden professuurin vuonna 1896. Sitä ennen vastaava oppituoli oli ollut Yhdysvalloissa vain Harvardin yliopistolla.
Aiheesta muualla

Viralliset sivut (englanniksi)
Kuvia tai muita tiedostoja aiheesta Amerikan katolinen yliopisto Wikimedia Commonsissa
Marjaana Niemi

| Marjaana Niemi> Henkilötiedot |
| --- | --- |
Syntynyt: 19. lokakuuta 1963 (ikä 61)
Kansalaisuus:  Suomi
Ammatti:  kansainvälisen historian professori
Koulutus ja ura
Tutkinnot:  Helsingin yliopisto (FM) Leicesterin yliopisto (Ph.D.)
Instituutti:  Tampereen yliopisto
Aiheesta muualla
Marjaana Niemi (TaY)
Marjaana Niemi (s. 19. lokakuuta 1963 Vammala) on suomalainen historian tutkija ja Tampereen yliopiston kansainvälisen historian professori.
Niemi valmistui maisteriksi Helsingin yliopistosta ja tohtoriksi (Ph.D.) englantilaisesta Leicesterin yliopistosta.
Suomalaisen Tiedeakatemian jäsen Niemi on ollut vuodesta 2017.
Teokset

(valikoima)
Peter Clark, Marjaana Niemi & Catharina Nolin (eds.): Green landscapes in the European city, 1750-2010.  London:  Routledge, 2017.  ISBN 978-1-315-30283-6  (englanniksi)
Marjaana Niemi (toim.): Lontoo : kirjailijan kaupunki.  (Suomalaisen Kirjallisuuden Seuran toimituksia; 1139)  Helsinki:  Suomalaisen Kirjallisuuden Seura, 2008.  ISBN 978-951-746-902-9  ISSN 0355-1768  (suomeksi)
Marjaana Niemi: Public health and municipal policy making: Britain and Sweden, 1900–1940.  Aldershot:  Ashgate, 2007.  ISBN 978-0-7546-0334-4  (englanniksi)
Aiheesta muualla

ICHT active national members (englanniksi) (historiaurbium.org)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Ranska  BnF data  Saksa  Israel  Suomi (KANTO)  Belgia  Yhdysvallat 
Tieteilijät:  ORCID 
Muut:  IdRef
College of the Ozarks

| College of the Ozarks |
| --- | --- |
 College of the Ozarks ilmakuvassa.
Motto:  Hard Work U
Perustettu:  1906
Sijainti:  Point Lookout, Missouri  Yhdysvallat
Sivusto:  https://www.cofo.edu/
College of the Ozarks on Yhdysvaltain Missourissa sijaitseva yksityinen korkeakoulu. College of the Ozarks on perustettu vuonna 1906, ja se sijaitsee Point Lookoutin kaupungissa. Korkeakoulu on taustaltaan yleiskristillinen ja se toimii tunnustuskunnista riippumattomana oppilaitoksena.
Aiheesta muualla

Yliopiston verkkosivusto (englanniksi)
Dallasin baptistinen yliopisto

| Dallasin baptistinen yliopisto |
| --- | --- |
  
 Dallasin baptistinen yliopisto vuonna 2016.
 engl. Dallas Baptist University 
Perustettu:  1898
Sijainti:  Dallas, Texas  Yhdysvallat
Sivusto:  https://www.dbu.edu/
Dallasin baptistinen yliopisto (engl. Dallas Baptist University, lyh. DBU) on Yhdysvaltain Texasissa sijaitseva yksityinen yliopisto. Yliopisto on perustettu vuonna 1898 ja se sijaitsee Dallasin kaupungissa. Yliopisto on taustaltaan kristillinen, ja se toimii baptistisen Baptist General Convention of Texas-kirkkokunnan työyhteydessä.
Aiheesta muualla

Yliopiston verkkosivusto (englanniksi)
Chicagon Loyola-yliopisto

| Chicagon Loyola-yliopisto> Loyola University Chicago |
| --- | --- |

Motto:  Ad Maiorem Dei Gloriam
Perustettu:  1870
Tyyppi:  Yksityinen
Sijainti:  Chicago, Illinois  Yhdysvallat
Sivusto:  https://www.luc.edu/
Chicagon Loyola-yliopisto (engl. Loyola University Chicago, lyh. LUC) on Yhdysvaltain Illinoisissa sijaitseva yksityinen yliopisto. Yliopisto on perustettu vuonna 1870, ja se sijaitsee Chicagon kaupungissa.
Aiheesta muualla

Yliopiston verkkosivusto (englanniksi)
Villanovan yliopisto

| Villanovan yliopisto> Villanova University |
| --- | --- |

Motto:  Veritas, Unitas, Caritas 
Perustettu:  1842
Tyyppi:  yksityinen
Säätiön varat:  425 milj. dollaria
Henkilökunta:  2 545
Opiskelijoita:  6 394
Jatko-opiskelijoita:  3 200
Sijainti:  Philadelphia, Pennsylvania   Yhdysvallat
Maskotti:  Will D. Cat
Sivusto:  villanova.edu
Villanovan yliopisto (Villanova University) on yksityinen yliopisto Philadelphian metropolialueella, Pennsylvanian osavaltiossa Yhdysvalloissa. Yliopiston perustivat vuonna 1842 augustinolaiset, ja vuonna 2014 siellä opiskeli hieman yli 10 000 opiskelijaa.
Villanovan yliopistoa edustavat NCAA:n alaisessa yliopistourheilussa Villanova Wildcatsin nimellä kulkevat joukkueet. Perinteisesti yliopistolla on ollut vahva läsnäolo miesten koripallon turnauksessa, jossa Villanova on voittanut I-divisioonan kolmesti (1985, 2016, 2018).
Aiheesta muualla

Virallinen urheilusivu (englanniksi)
Kuvia tai muita tiedostoja aiheesta Villanovan yliopisto Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Gloire-luokka (risteilijä)

| Gloire-luokka |
| --- | --- |
 Piirros alusluokan aseistuksesta ja suojasta

Tekniset tiedot
Uppouma:  9 856 t
Pituus:  140 m
Leveys:  20 m
Syväys:  7,7 m
Koneteho:  21 800 shp
Nopeus:  21,5 solmua
Miehistöä:  615
Aseistus
Meritorjunta:  2 × Canon de 194 mm Modèle 1893-1896 8 × Canon de 164 mm Modèle 1893-1896 6 × Canon de 100 mm Modèle 1893 18 × Canon de 47 mm Modèle 1885 4 × Hotchkiss 37 mm 2 × 450 mm torpedoputkea
Gloire-luokka oli Ranskan laivaston ennen ensimmäistä maailmansotaa valmistettu viiden panssariristeilijän muodostama alusluokka.
Taustaa

Vuoden 1896 laivasto-ohjelma edellytti viittä panssariristeilijää, minkä välittömänä toimenpiteenä oli kolmen uuden Gueydon-luokan aluksen (9 500 tonnia) tilaaminen. Tämä mahdollisti vielä kahden aluksen hankinnan, joten loppuvuodesta 1897 Service Technique des Constructions Navales (SCTN) ohjeisti aloittamaan 10 000 tonnin aluksen suunnittelun. Bertinin pyrkimys suunnitelmiensa toistamiseen aiheutti vain pieniä muutoksia runkoon ja propulsiojärjestelmään ja näin erityisesti mikäli tilaukset toteutettaisiin samoilla telakoilla kuin edeltäneen luokan tilaukset. Hän esitti ainoastaan kahden 167 millimetrin tykin lisäämistä yläkannelle keskilaivaan tai kahta tykkiä raskaammin tykkitorniin asennettuna. Avoin tykkikilvellä suojattu ratkaisu kasvatti uppoumaa noin 100 tonnia ja tornit noin 220 tonnia. Kumpikin suunnitelma pakotti tekemään myös muita muutoksia painon kompensoimiseksi, joten ensimmäisen ratkaisun lopullinen laskennallinen uppouma olisi ollut noin 9840 tonnia ja toisen 10150 tonnia. Suunnitelmassa ollut reilun 100 tonnin uppouman lisäys propulsiojärjestelmään ei olisi tuonut nopeusetuja ja toimintamatkan lisääminen pakotti palaamaan edeltäneeseen vuoden 1897 suunnitelmaan.
Laivaston vuoden 1898 rakennussuunnitelmiin lisättiin kuusi panssariristeilijää, joista kolme suunniteltiin sisällytettävän vuoden 1898 budjettiin. Conseil de Travaux piti kokoukset 26. ja 29. huhtikuuta sekä 3. toukokuuta ohjeistaakseen 500 tonnin uppouman lisäyksen mahdollisuuksista. Ministeri Bernard halusi runkojen olevan puuverhoiltuja. Neuvosto vastusti verhoilun aiheuttamaa 350 tonnin lisäuppoumaa, koska silloin jäi ainoastaan 150 tonnia parannuksiin. Verhoilu oli lisäksi todettu vahingoittumisherkäksi ja vaikeaksi kytkeä panssariteräkseen.
STCN esitti kahden panssarikilvin varustetun tykin lisäämistä, minkä lisäksi esitykseen sisällytettiin muita parannuksia. Neuvoston esittämistä muutoksista merkittävimmät olivat kunkin tykin ammusmäärän lisäys 63:sta 105:een, mikä lisäsi uppoumaa 10 tonnilla, sekä ylemmän panssarikannen paksuuden lisäys 16 millimetristä 30 millimetriin alemmaksi panssarikanneksi katsottiin riittävän 40-50 millimetriä. Radikaalein muutos oli tykkikilvin varustettujen pääaseiden korvaaminen tykkitornein, joissa kussakin olisi kaksi tykkiä. Tämän katsottiin tarjoavan uppouman säästöä, joka voitaisiin käyttää suojan lisäämiseen. Toisena ratkasuna oli tykkitornien ja kasemattien käyttö, mistä sitten tuli lopullinen päätös. Neuvosto päätyi tulokseen, että tällä saavutettaisiin 125 tonnin säästö suojan lisäämiseen. Ratkaisu myös poisti SCTN:n keskilaivaan asennetut tykit, joka aiheutti kiistaa.
Suunnittelu

SCTN sai 10. toukokuuta määräyksen luoda uuden suunnitelman käytyjen keskustelujen pohjalta. Bertin esitti 18. toukokuuta suunnitelmansa, joka poikkesi hänen mielestään vain kahdesta kohtaa vaaditusta. Ensinnäkin hiilivarastot olivat samat kuin edeltäneessä luokassa, vaikka neuvosto oli vaatinut niiden kasvattamista 125 tonnilla. Toisaalta kennorakennetta oli korotettu 2,1 metristä 2,35 metriin. Toisen poikkemana oli ammusmäärän kasvatus ainoastaan sataan kranaattiin tykkiä kohden ja keskilaivan kasemateissa oli kussakin vain yksi tykki ja 100 millimetrin tykkien määrää oli kasvatettu kuuteen. Takakannen kasematteja oli laskettu yhdellä kannella alaspäin kuten neuvosto oli edellyttänyt. Kannen laskulla saatiin ammushissit suojattua. Muutosten seurauksena uppouma kasvoi 145 tonnia. Rungon suojan lisääminen kasvatti uppoumaa 214 tonnia.
Lopulta uuden aluksen laskennalliseksi uppoumaksi tuli 9 992,6 tonnia, mikä sisälsi 200 tonnin marginaalin. Aluksen pituus olisi 138 metriä ja leveys 20,8 metriä. Syväys olisi perässä 7,75 metriä. Laskelmissa esitettiin peräti 1,4 metrin leveyden kasvatus, jolla kompensoitiin yläosan massan kasvua. Tästä aiheutui se, että Bertin huomautti Saigonin telakan olevan riittämätön aluksille. Propulsiojärjestelmää olisi pitänyt tehostaa, mutta se päätettiin säilyttää edeltäneen luokan kaltaisena.
Alukset

Meriministeri vahvisti 17. syyskuuta 1898 kolmen aluksen tilauksen. Laivaston telakoiden alusten tilaukset tehtiin samana päivänä ja yksityisen telakan tilaus Syllystä allekirjoitettiin 24. toukokuuta 1899. Marseillaise tilattiin 19. kesäkuuta ja Amiral Aube 9. elokuuta. Kunkin aluksen hinta oli 22-24 miljoonaa frangia.
| Nimi | Telakka | Kölinlasku | Vesille | Palvelukseen | Kohtalo |
| --- | --- | --- | --- | --- | --- |
| Gloire | Arsenal de Lorient | 5. syyskuuta 1899 | 27. kesäkuuta 1900 | 28. huhtikuuta 1904 | romutettu 1922 |
| Marseillaise | Arsenal de Brest | 10. tammikuuta 1900 | 14. heinäkuuta 1900 | lokakuu 1903 | romutettu 1933 |
| Sully | Forges et Chantiers de la Méditerranée, La Seyne | 24. toukokuuta 1899 | 4. kesäkuuta 1901 | tammikuu 1904 | uponnut ajettuaan karille 7. helmikuuta 1905 |
| Condé | Arsenal de Lorient | 29. tammikuuta 1901 | 12. maaliskuuta 1902 | 12. elokuuta 1904 | upotettu 1944 |
| Amiral Aube | Chantiers de Penhoët, St. Nazaire | helmikuu 1901 | 9. toukokuuta 1902 | 1. huhtikuuta 1904 | myyty romutettavaksi 15. syyskuuta 1922 |
Luettelo Mario-pelisarjan hahmoista

Tämä on luettelo Mario-pelisarjan hahmoista.
Päähahmot > Mario

Mario on sarjan päähenkilö ja Nintendon maskottihahmo. Hänet kuvataan lyhyenä viiksekkäänä sinisiin haalareihin ja punaiseen paitaan pukeutuneena putkimiehenä.
Päähahmot > Luigi

Luigi on Marion pikkuveli. Hän muistuttaa suuresti Mariota, mutta pukeutuu punaisen sijasta vihreään.
Päähahmot > Yoshi

Yoshi on dinosaurus, jolla Mario usein ratsastaa.
Päähahmot > Prinsessa Peach

Prinsessa Peach on Sienivaltakunnan prinsessa ja hallitsija.
Päähahmot > Toad

Toad on sienivaltakunnan asukas.
Sivuhahmot > Birdo

Birdo on ulkonäöltään hieman Yoshia muistuttava vaaleanpunainen olento, jolla on torven muotoinen kuono. Birdo oli ennen vihollinen, mutta nykyään hän on Yoshin tyttöystävä.
Sivuhahmot > Prinsessa Daisy

Daisy on Sarasamaan hallitsija ja Peachin ystävä.
Sivuhahmot > Rosalina

Rosalina on Super Mario Galaxy -pelissä ensimmäistä kertaa esiintyvä nainen.
Sivuhahmot > Luma

Luma on Super Mario Galaxy -peleissä esiintyvä tähtimäinen olento.
Sivuhahmot > Toadette

Toadette on naispuolinen Toad-hahmo.
Sivuhahmot > Toadsworth

Toadsworth on Peachin taloudenhoitaja, joka ensiesiintyi pelissä Super Mario Sunshine.
Vihollishahmot > Bob-omb

Bob-omb (suom. Pommi-Tommi, Po-Pommi, Bob-Ommi ja Pommi-Ommi) on pommihahmo.
Vihollishahmot > Boo

Boo (suom. Pöö ja Buu) on kummitus, joka liikkuu vain kun Mario kääntää sille selkänsä.
Vihollishahmot > Dry Bones

Dry Bones (suom. Luukasa) on Koopa Troopan luuranko.
Vihollishahmot > Goomba

Goomba (suom. Kuukunen) on Mario-pelisarjan perusvihollinen.
Vihollishahmot > Koopa Paratroopa

Koopa Paratroopa on Koopa Troopa, jolla on siivet.
Vihollishahmot > Magikoopa

Magikoopat (suom. Taikakoopa) ovat eräänlaisia velhoja, jotka ovat sukua Koopa Troopalle.
Vihollishahmot > Piraijakasvit

Piraijakasvit (engl. Piranha Plant) ovat isoja kasveja, joilla on terävät hampaat.
Vihollishahmot > Shy Guy

Shy Guy (suom. Ujo hyypiö) on olento, jolla on kaapu ja valkoinen naamio, jossa on kaksi isoa silmänreikää ja pyöreä aukko suun kohdalla.
Vihollishahmot > Wiggler

Wiggler (suom. Matelija) on keltainen toukka.
Vihollishahmot > Loppuvastushahmot > Bowser

Bowser on Marion arkkivihollinen.